Tekirdağ (pokrajina)
Pokrajina Tekirdağ (turski: Tekirdağ ili) je pokrajina koja se nalazi u sjeverozapadnom dijelu Turske, u njenom evropskom dijelu, Istočnoj Trakiji. Prostire se na površini od 6.218 km2 a prema podacima iz 2010. godine u ovoj pokrajini je živjelo 798.109 stanovnika. Jedna je od gušće naseljenih turskih Pokrajina s gustoćom naseljenosti od 130 stanovnika/km2. Glavni grad pokrajine je Tekirdağ. Graniči sa slijedećim pokrajinama: Edirne na zapadu, Kırklareli na sjeveru i pokrajinom Istanbul na istoku.